**Zasadnutie Prezídia ZŠK SR,**

**29.06.2020 – Detva**

Prítomní: pp. Štaudinger, Kočajda, Lengvarský, Adamuščin, Tamáši, Pongrácz

Ospravedlnený: p.Danek

Hostia: pp. Lipták, Bihari, Strasser, Majsniar

**Program:**

1. Otvorenie

2. Kontrola plnenia úloh

3. Žiadosť o preplatenie nákladov spojených s usporiadaním kvalifikačných pretekov IGP-FH v roku 2019

4. Školenie rozhodcov pre posudzovanie výkonu psov v roku 2020 – náhradný termín

5. Možnosť presunu termínov skúšok/pretekov na rok 2021

6. M SR SÚCHNO/ M SR ZŠK SR

7. Tábor talentovanej mládeže

8. Pozvánka na MS WUSV Universalsieger

9. Nové ZO

10. Rôzne

11. Záver

**1./ Otvorenie**

Zasadnutie otvoril prezident ZŠK SR Mgr. Juraj Štaudinger, privítal prítomných a predniesol návrh programu zasadnutia. Program bol *jednohlasne schválený*.

**2./ Kontrola plnenia úloh**

Pridelené úlohy sú čiastočne splnené v rámci opatrení súvisiacich s ochorením COVID-19

**3. Žiadosť o preplatenie nákladov spojených s usporiadaním kvalifikačných pretekov IGP-FH v roku 2019**

Náklady spojené s usporiadaním kvalifikačných pretekov IGP-FH budú zástupcom KK Anička preplatené v zmysle rozpočtu na rok 2019 po doložení všetkých listinných a účtovných dokladov.

**4. Školenie rozhodcov pre posudzovanie výkonu psov v roku 2020 – náhradný termín**

Ing. Tamáši navrhol usporiadať školenie rozhodcov z výkonu až v roku 2021 pred športovou sezónou vzhľadom na dostatočný počet rozhodcov pre tento rok. Náhradné školenie bolo plánované, ale pre COVID -19 a súvisiace opatrenia sa nemohlo uskutočniť.

*Prezídium ZŠK SR jednohlasne schválilo usporiadanie školenia rozhodcov pre posudzovanie výkonu psov v roku 2021.*

**5. Možnosť presunu termínov skúšok/pretekov na rok 2021**

Prezídium ZŠK SR *jednohlasne schválilo* možnosť presunu termínov pre organizácie, ktoré mali plánované akcie v termínoch **od 16.3.2020 do 23.6.2020** do konca výcvikovej sezóny v roku 2020, najneskôr však do prvej polovice roka 2021. Rozhodca zostáva nezmenený.

**6. M SR SÚCHNO/ M SR ZŠK SR**

M SR SÚCHNO + M SR ZŠK SR + M SR Universalsieger sa uskutočnia spolu s M SR belgických ovčiakov v presunutom termíne v dňoch 2. – 4. 10.2020 v Kolárove.

**Rozhodcovia: IGP3** – P. Lengvarský, R. Danek, J. Adamuščin

**Figuranti:** P. Hošťák, P. Mičuch, P. Ličak

**IGP1** – kategória bude zaradené do preteku podľa počtu prihlásených

**7. Tábor talentovanej mládeže**

Prezídium ZŠK SR sa v súvislosti s ochorením COVID-19 *jednohlasne* rozhodlo tábor kynologickej mládeže v roku 2020 neusporiadať.

**8. Pozvánka na MS WUSV Universalsieger**

Universalsieger sa uskutoční v dňoch 25. – 29.11.2020 vo Francúzsku. Termín prihlásenia krajiny je do 4.7.2020. Prezídium ZŠK SR *jednohlasne* rozhodlo, že v prípade dostatočného počtu záujemcov o Universalsieger uhradí štartovný poplatok pretekárom. Na ostatných nákladoch, spojených s výjazdom, sa bude spolupodieľať.

**9. Nové ZO**

Prezídium ZŠK SR sa zaoberalo prijatými žiadosťami o zaradenie do štruktúr ZŠK SR. Po kontrole stanov bude jednotlivým predsedom klubov zaslané písomné stanovisko.

**10. Rôzne**

* Mgr. Štaudinger podal informáciu o stave medzinárodných výstav, ktoré spoluorganizuje ZŠK SR spolu s UKK. Prípravnému výboru v súvislosti s COVID-19 boli znížené paušálne náhrady. Výstavy v Lučenci a Veľkej Ide sa neuskutočnili. Výstava s obmedzeným počtom účastníkov sa uskutoční v dňoch 16. – 18.7.2020 na letisku Janíkovce na otvorenej ploche za dodržania predpísaných hygienických predpisov . Posudzovať budú len rozhodcovia zo Slovenska, zrušený je aj spoločenský večer. Plánovaná je aj výstava v dňoch 18. – 20.9.2020 v Nitre.

*Prezídium ZŠK SR berie správu na vedomie*

* Mgr. Ivan Kočajda podal informáciu ohľadne SKJ – prebehli voľby prezídia. Mgr. Kočajda bude zastávať funkciu viceprezidenta, p. Štaudinger je člen prezídia a p. Tamášiová je členkou dozornej rady SKJ.

*Prezídium ZŠK SR berie správu na vedomie*

* Mgr. Štaudinger informoval, že opätovne sa rokuje o Vyhláške o chove a držaní psov, ktorú sme pripomienkovali. V snahe zabrániť ustanoveniam, ktoré by poškodzovali chovateľov budeme vyvíjať iniciatívu na stretnutie s ministrom pôdohospodárstva a rozvoja vidieka SR Ing. Jánom Mičovským CSc.

*Prezídium ZŠK SR berie správu na vedomie*

* Mgr. Kočajda podal informáciu o ukončení pracovného pomeru so sl. Palovičovou

*Prezídium ZŠK SR berie informáciu na vedomie*

* Mgr. Kočajda podal informáciu o prijatej dotácii z Ministerstva školstva a o podmienkach čerpania.

*Prezídium ZŠK SR berie informáciu na vedomie*

*Prezídium ZŠK SR schválilo odmenu vo výške 300,- € p.Kataríne Danekovej za korektúru Národného skúšobného poriadku*

* Prezídium ZŠK SR zaradilo do zoznamu rozhodcov pre výkon p. Ondreja Kvokačku po doložení hospitačného listu adepta na rozhodcu a splnení všetkých podmienok adepta
* Prezídium ZŠK SR *berie na vedomie* žiadosť p. Miloša Bočkaia o vyradenie zo zoznamu posudzovateľov pre výkon psov
* Usporiadateľmi KP v roku 2021 budú Vranov nad Topľou a Palárikovo
* Uzávierka žiadostí o športové a kynologické akcie na rok 2021 bude do 31.10.2021
* Prezídium ZŠK SR posunie začiatky zasadnutí na 15,00 až 16,00 hod.

**11. Záver**

Prezídium ZŠK SR ukončil Mgr. Štaudinger a poďakoval prítomným za účasť.